# A maxia das estrelas

## Glosario

## Panel solar

Definición:

  É un dispositivo que está deseñado para captar a enerxía do sol e transformala en calor.

Exemplo:

  Para aproveitar a enerxía solar precisamos instalar paneis solares nas nosas vivendas.

## Fotovoltaico

Definición:

  Fai referencia á produción de enerxía eléctrica a partir da enerxía solar.

Exemplo:

  Os paneis fotovoltaicos úsanse para producir a enerxía eléctrica a través da enerxía do sol e pódense colocar nos tellados das casas.

# A enerxía solar

Outro tipo de enerxía renovable é a enerxía solar. Este tipo de enerxía non é tan abundante na nosa comunidade autónoma, xa que precisa Sol e calor como fonte de enerxía e non sempre podemos contar con ese recurso.

Como xera enerxía o Sol?

O sol emite enerxía en forma de luz e calor. Esa calor cáptase con paneis solares térmicos ou fotovoltaicos, que transforman a enerxía da radiación solar noutros tipos de enerxía (por exemplo, para quentar a auga ou para a calefacción das nosas casas).

## Vantaxes da enerxía solar

- É unha enerxía ecolóxica: non xera residuos.
- É unha enerxía inesgotable.
- O impacto no medio ambiente é menor que noutros tipos de enerxías renovables, como na eólica.
- A enerxía que xera pódese almacenar para empregar cando precisemos.

## Desvantaxes da enerxía solar

- A súa montaxe é moi custosa.
- É unha enerxía que depende da temperatura ambiente (a menos horas de luz, menos enerxía xerada.
- Os paneis solares producen un impacto ambiental na paisaxe cando se montan en grandes extensións para producir enerxía a grande escala.

## Lectura facilitada

A enerxía solar tamén é renovable.

En Galicia é menos empregada pola falta de sol.

Como xera enerxía o Sol?

— O sol xera enerxía en forma de luz e calor.

— A calor cáptase cos paneis solares .

— Os paneis transforman a enerxía do sol noutras formas de enerxía (quentar auga).

Vantaxes da enerxía solar:

- Non xera residuos.
- Non se esgota.
- Impacto menor no medio ambiente que outro tipo de enerxías.
- A enerxía pódese almacenar.

Desvantaxes:

- Montaxe cara.
- A enerxía que se produce depende da temperatura do medio.
- Os paneis producen un impacto ambiental nas paisaxes.

## Audio

audio/mpeg

# Mans á obra!

Nalgunhas cidades e vilas, o alumeado público funciona grazas á enerxía solar. Nesta ocasión imos deseñar un farol que acenda con enerxía solar.

## Descrición

Os paneis solares están deseñados para captar a enerxía solar e transformala en enerxía eléctrica, permitindo iluminar as nosas rúas e reducindo o custo enerxético. Nesta ocasión, podemos empregar unha lanterna que simule o sol.

## Materiais

- Placa solar.
- Cables de crocodilo.
- Un LED.
- Cartón ou cartolina para deseñar un farol.

## Pasos a seguir

- - Engancha un cable no extremo positivo da placa solar (por exemplo, de cor vermella) e no extremo positivo do LED.
  - Engancha un cable no extremo negativo da placa solar (por exemplo, de cor negra) e no extremo negativo do LED.
  - Cando a placa solar reciba luz, acenderá o LED. Podes empregar unha lanterna para ver o efecto.
  - Coloca o LED na parte superior do farol.

1. Placa solar vista frontal.

2. LED

Exemplo:

Para facer as comprobacións poderás utilizar esta lista de control en formato PDF (nova xanela) ou a v ersión editable.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)