# A forza do vento

## Glosario

## Aeroxerador

Definición:

  Peza que transforma a enerxía cinética en enerxía eléctrica.

Exemplo:

  Os aeroxeradores producen enerxías máis limpas.

## Aspas

Definición:

  Mecanismo en forma de xe dos muíños de vento que permite o movemento.

Exemplo:

  As aspas do aeroxerador son moi grandes.

## Enerxía cinética

Definición:

  A enerxía prodúcese grazas ao movemento.

Exemplo:

  O pedaleo produce enerxía cinética.

## Alternador

Definición:

  Máquina que xera corrente.

Exemplo:

  O alternador transforma a enerxía cinética en enerxía eléctrica.

# Enerxía eólica

Como xa viches anteriormente, podemos obter enerxía directamente da natureza de materias primas renovables. Unha fonte de enerxía renovable moi abundante en Galicia é o vento. A enerxía eólica transforma a enerxía do vento en electricidade. Pero... Como o fai?

Para producir enerxía a través do vento precisamos uns aeroxeradores. O vento move as aspas do aeroxerador producindo enerxía cinética, que se transforma en enerxía eléctrica grazas a un alternador. Esta enerxía eléctrica distribúese, a través da rede eléctrica, ata as nosas casas. Podemos atopar aeroxeradores de forma illada, un ou dos soamente, pero o máis común é atopar parques eólicos formados por moitos aeroxeradores.

Os parques eólicos poden atoparse en terra, como o parque eólico de A Capelada (Cedeira), ou no mar, como o WindFloat Atlantic, en augas de Portugal.

## Lectura facilitada

Podemos obter enerxía da natureza a partir de materias primas renovables.

O vento é unha enerxía renovable moi común en Galicia.

A enerxía eólica emprega a forza do vento para producir electricidade.

Necesitamos aeroxeradores con aspas.

O vento move as aspas e produce enerxía cinética.

A enerxía cinética transfórmase en enerxía eléctrica coa axuda dun alternador.

A enerxía eléctrica chega as nosas casas pola rede eléctrica.

Os aeroxeradores poden estar agrupados, formando parque eólicos, ou illados.

## Audio

audio/mpeg

# Mans á obra

Agora é a vosa quenda. Imos construír un mini aeroxerador co que podamos transformar a enerxía do vento en enerxía eléctrica coa que acender unha luz.

## Descrición

O vento é aire en movemento. Este movemento produce enerxía cinética, o cal reproducimos a través da roda. Ao xirar a roda, producirá enerxía que se transmite ao motor e este acenderá a luz.

## Materiais

- Depresores de madeira ou cartón para facer as aspas do aeroxerador.
- Tubo de cartón para facer a base do aeroxerador.
- Un pequeno motor.
- Unha roda que nos permita xirar o motor.
- Un LED.
- Un cartón para facer unha casa (pode ser un cartón de leite reutilizable).

## Pasos a seguir

- - Deseña as aspas do eólico e pégaas á roda.
  - Crea a base do eólico.
  - Coloca as patas do LED nos cables que proceden do motor. Lembra que a pata longa do LED é o ánodo positivo e, a pata curta, é o ánodo negativo.
  - Coloca a roda no motor e xírao para ver como acende o LED.
  - Por último, coloca o motor enriba da base.

1. Deseña as aspas.

2. Crea a base.

3. Conecta o LED ao motor.

Exemplo:

Para facer as comprobacións poderás utilizar esta lista de control en formato PDF (nova xanela) ou a versión editable.

## Audio

audio/mpeg

# Inspiración

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)